Document ID: 31984R0152

Title and Content:
***** ΚΑΝΟΝΙΣΜΟΣ (ΕΟΚ) αριθ. 152/84 ΤΗΣ ΕΠΙΤΡΟΠΗΣ της 20ής Ιανουαρίου 1984 περί υποβολής σε ποσοτικούς περιορισμούς των εισαγωγών στην Ιρλανδία ορισμένων κλωστοϋφαντουργικών προϊόντων καταγωγής Ταϊβάν Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3587/82 του Συμβουλίου της 23ης Δεκεμβρίου 1982 περί του καθεστώτος εισαγωγής ορισμένων κλωστοϋφαντουργικών προϊόντων καταγωγής Ταϊβάν (1), και ιδίως το άρθρο 3 του εν λόγω κανονισμού· Εκτιμώντας: ότι ο κανονισμός (ΕΟΚ) αριθ. 3587/82 καθιέρωσε ένα αυτόνομο καθεστώς εισαγωγών κλωστοϋφαντουργικών προϊόντων καταγωγής Ταϊβάν και ότι το άρθρο 3 αυτού καθορίζει τους όρους που πρέπει να πληρούνται για την καθιέρωση νέων ποσοτικών περιορισμών· ότι οι εισαγωγές στην Ιρλανδία στηθοδέσμων (κατηγορίας 31) καταγωγής Ταϊβάν, έχουν υπερβεί κατά πολύ τα όρια που καθιερώθηκαν με το άρθρο 3 του κανονισμού (ΕΟΚ) αριθ. 3587/82· ότι, κατά συνέπεια, επιβάλλεται η καθιέρωση ποσοτικών περιορισμών για τις εισαγωγές των προϊόντων (κατηγορίας 31) καταγωγής Ταϊβάν, για τα έτη 1984 μέχρι 1986, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Κατά τη διάρκεια των ετών 1984 μέχρι 1986 η εισαγωγή στην Ιρλανδία στηθοδέσμων (κατηγορίας 31) καταγωγής Ταϊβάν, πραγματοποιείται εντός των ποσοτικών ορίων των ποσοστώσεων που περιλαμβάνονται στο παράρτημα. Άρθρο 2 Οι διατάξεις του κανονισμού (ΕΟΚ) αριθ. 3587/82 και ιδίως οι περί διαχειρίσεως των ποσοτικών ορίων, εφαρμόζονται για τα ποσοτικά όρια που θεσπίζονται από τον παρόντα κανονισμό. Άρθρο 3 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Ιανουαρίου 1984.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
956
122
3584
2106
913
614
6205

EuroVoc IDs (Expanded): 5283
956
122
3584
2106
913
614
6205

Dataset Source: meu

Split: train